Մելիք Բայանդուր

Մելիք Բայանդուր (ծննդ թվ անհայտ - մահվ. թվ. անհայտ, հավանաբար Տփղիս), հայազգի պետական գործիչ, մելիք, Տփղիսի քաղաքապետ։

Մելիք Բայանդուրի մասին քիչ կենսագրական տվյալներ են հայտնի։ Զաքարիա Քանաքեռցու մի վկայության համաձայն 1650 թվականից նա Տփղիսի մելիքն էր։ Քաղաքապետ է նշանակվել պարսից Շահ-Աբաս Փոքրի (1642-1666) կողմից։

Չնայած չկան վկայություններ, որ Բայանդուրը Բեհբուդյան տոհմի ներկայացուցիչ էր, այնուամենայնիվ, քանի որ նրա հաջորդները Բեհբուդյան իշխանական տան ներկայացուցիչներ էին, ուսումնասիրողները ենթադրել են, որ նա ևս Բեհբությանների տոհմից է։

Ամենայն հավանականությամբ Մելիք Բայանդուրը թաղված է եղել Թբիլիսիի հայկական Խոջիվանքի գերեզմանատանը։ Գերեզմանը ոչնչացվել է։

Ծանոթագրություններ 

Խոջիվանքի գերեզմանատանը թաղվածներ
Թբիլիսիի հայազգի քաղաքապետներ
Բեհբությաններ